arnastofnun/IGC-2024 huggingface dataset:
S-142/2008

Mál þetta, sem dómtekið var 30. september, er höfðað með ákæru sýslumannsins á Akureyri, útgefinni 13. maí 2008, á hendur X og Z

„fyrir fíkniefnalagabrot, með því að hafa verið með í sameiginlegum vörslum sínum, aðfararnótt sunnudagsins 16. mars 2008, í [...], á Akureyri, 2,82 grömm af amfetamíni og 29,57 grömm af hassi, þegar lögreglan á Akureyri framkvæmdi þar húsleit.

Brot ákærðu teljast varða við 2. gr., sbr. 5. gr. og 6. gr. laga um ávana- og fíkniefni, nr. 65/1974, sbr. lög nr. 60/1980, sbr. lög nr. 13/1985 og sbr. lög nr. 82/1998 og 2. gr. sbr. 14. gr. reglugerðar um sölu og meðferð ávana- og fíkniefna nr. 233/2001.

Þess er krafist að ákærðu verði dæmd til refsingar og að sæta upptöku ofangreindra fíkniefna, sem lögreglan lagði hald á og tilgreind eru í efnaskýrslu lögreglu nr. 13659, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Af hálfu hvorugs ákærðu var þing sókt er mál þetta var þingfest, en í fyrirkalli til hvors um sig var tekið fram að við þær aðstæður mætti búast við því að fjarvist ákærðs yrði metin til jafns við játningu þess brots sem ákært er fyrir og að dómur yrði lagður á málið við svo búið. Var málið tekið til dóms að kröfu ákæruvaldsins eftir 126. gr. laga nr. 19/1991. Með vísan til þessa sem og þess að ákæran fær stoð í gögnum málsins eru ákærðu sönn að sök samkvæmt ákæru og hafa unnið sér til refsingar, en háttsemi þeirra er í ákæru rétt færð til refsiheimildar.

Sakaferill ákærða Z er með þeim hætti, frá þeim tíma er hann varð átján ára gamall, að í nóvember 2003 var hann dæmdur í 30 daga fangelsi, skilorðsbundið til þriggja ára, og 300.000 króna sekt, fyrir brot gegn 1. mgr. 259. gr. almennra hegningarlaga nr. 19/1940 og 1. mgr. 48. gr. umferðarlaga nr. 50/1987. Í júní 2004 voru honum ákveðin viðurlög, 100.000 króna sekt, fyrir fíkniefnalagabrot. Loks var hann í október 2006 dæmdur í 130.000 króna sekt fyrir brot gegn 1. mgr., sbr. 2. mgr. 45. gr. umferðarlaga og jafnframt sviptur ökurétti í tvö ár.

Frá því ákærða X varð átján ára gömul hefur henni ekki verið gerð refsing.

Refsing hvors ákærðu um sig þykir hæfilega ákveðin 125.000 króna sekt í ríkissjóð og komi tíu daga fangelsi í stað sektarinnar verði hún ekki greidd innan fjögurra vikna frá birtingu dómsins. Fallast ber á gerðar upptökukröfur.

Þ-kk-nf D-kk-nf kveður upp dóm þennan.

D Ó M S O R Ð

Ákærði Z greiði 125.000 króna sekt til ríkissjóðs og komi 10 daga fangelsi í stað sektarinnar verði hún ekki greidd innan fjögurra vikna frá birtingu dómsins.

Ákærða X greiði 125.000 króna sekt til ríkissjóðs og komi 10 daga fangelsi í stað sektarinnar verði hún ekki greidd innan fjögurra vikna frá birtingu dómsins.

Upptæk eru gerð 2,82 grömm af amfetamíni og 29,57 grömm af hassi sem lögregla lagði hald á við rannsókn málsins og tilgreind eru í efnaskýrslu lögreglu nr. 13659.
S-146/2008

Mál þetta, sem var dómtekið 30. júní 2008 er höfðað með ákæru af sýslumanninum á Akureyri, útgefinni 21. maí 2008, á hendur X;

„fyrir fíkniefnalagabrot, með því að hafa mánudaginn 26. nóvember 2007, keypt í Reykjavík 47 stk. af ecstacy töflum (8,41 gr.) og fengið bróður sinn [...], til að flytja efnin, sem hann kvað vera steratöflur, með sér með flugi frá Reykjavík til Akureyrar, en [...] var stoppaður á Akureyrarflugvelli af lögreglunni, sem fann efnin á honum við leit.

Brot ákærða telst varða við 2. gr., sbr. 5. gr. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og 2. gr. sbr. 14. gr. reglugerðar um sölu og meðferð ávana- og fíkniefna nr. 233/2001, sbr. 1. gr. reglugerðar nr. 248/2002.

Þess er krafist að ákærði verði dæmdur til refsingar og að sæta upptöku ofangreindra fíkniefna, sem lögreglan lagði hald á og tilgreind eru í efnaskýrslu lögreglu nr. 12840, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði kom fyrir dóm við þingfestingu málsins og játaði sök samkvæmt ákæru skýlaust. Játning ákærða samrýmist gögnum málsins og þykir ekki ástæða til að draga hana í efa. Telst því ákærði sannur að sök og hefur unnið sér til refsingar samkvæmt tilgreindum refsiákvæðum í ákæru. Verður lagður dómur á málið án frekari sönnunarfærslu með heimild í 125. gr. laga nr. 19/1991.

Ákærði sætti með viðurlagaákvörðun 12. desember 2007 70.000 króna sekt fyrir brot gegn lögum um ávana- og fíkniefni. Brot ákærða sem nú er dæmt um voru framin fyrir þann tíma og ber að dæma honum hegningarauka samkvæmt reglum 78. gr. almennra hegningarlaga nr. 19/1940. Með tilliti til þessa verður refsing hans ákveðin fangelsi í tvo mánuði, skilorðsbundið til tveggja ára. Þá verða tilgreind efni gerð upptæk og ákærði dæmdur til að greiða sakarkostnað samkvæmt yfirliti, 76.222 krónur.

Dóm þennan kveður upp E-kk-nf S-kk-nf héraðsdómari

D Ó M S O R Ð:

Ákærði, X, sæti fangelsi í tvo mánuði, en fresta skal fullnustu refsingar hans og hún falla niður að liðnum tveimur árum frá uppsögu þessa dóms að telja, haldi hann hið almenna skilorð 57. gr. almennra hegningarlaga nr. 19/1940, sbr. 4. gr. laga nr. 22/1955, að gerast ekki sekur um nýtt brot á skilorðstímanum.

Gerðar eru upptækar 47 ecstacy töflur (8,41 grömm) sem tilgreind eru í efnaskýrslu lögreglu nr. 12840.

Ákærði greiði 76.222 krónur í sakarkostnað.
S-147/2008

Mál þetta, sem var dómtekið þann 20. júní sl., er höfðað hér fyrir dómi af sýslumanninum á Akureyri með ákæruskjali útgefnu 22. maí 2008, á hendur X;

„fyrir þjófnað, með því að hafa aðfaranótt þriðjudagsins 22. apríl 2008, brotist inn í harðfiskvinnslufyrirtækið Darra ehf. við Hafnargötu á Grenivík og stolið þaðan harðfiski, 210 pokum af ýsubitum, 70 gramma og 97 pokum af ýsu 400 gramma, en verðmæti þessa var um 270.000,00 krónur, tveimur rafeindavogum af gerðinni Eltak og 55.000,00 krónum í peningum úr sjóðsvél og skrifborði í fyrirtækinu.

Brot þessi teljast varða við 1. mgr. 244. gr. almennra hegningarlaga nr. 19,1940.

Þess er krafist að ákærði verði dæmdur til refsingar.“

Við þingfestingu málsins leiðrétti fulltrúi ákæruvalds sakarefni ákæruskjalsins og vísaði til þess að um hefði verið að ræða tvær rafmagnsvogir, en eigi rafeindavogir.

Við þingfestinguna krafðist ákærði vægustu refsingar, sme lög heimilia, en málið var rekið sem játningarmál, sbr. ákvæði 125. gr. laga nr. 19/1991.

I.

Ákærði hefur hér fyrir dómi skýlaust viðurkennt þjófnaðarbrot það sem lýst er í ákæruskjali, líkt og sakarefnið var leiðrétt við meðferð málsins. Játning ákærða er í samræmi við rannsóknargögn lögreglu, þ.á m. framburðarskýrslu fyrir lögreglu.

Háttsemi ákærða þykir að framangreindu virtu nægjanlega sönnuð og varðar brot hans við ákvæði 1. mgr. 244. gr. hegningarlaga 19/1940.

II.

Ákærði, sem er 21 árs, hefur samkvæmt vottorði sakaskrár ríkisins tvívegis áður sætt refsingum. Þann 25. febrúar 2005 var hann sakfelldur fyrir þjófnaðarbrot, sem hann framdi haustið 2004. Var hann dæmdur vegna þessa í tveggja mánaða fangelsi, sem var skilorðsbundið til tveggja ára. Ákærði var og þann 27. júní sama ár dæmdur til sektargreiðslu og tímabundinnar sviptingar ökuréttar vegna umferðarlagabrots.

Refsing ákærða nú þykir eftir atvikum hæfilega ákveðin 45 daga fangelsi.

Með hliðsjón af greiðri játningu ákærða fyrir dómi, líkt og við lögreglurannsókn, en nokkrum hluta þýfisins var þá komið til skila, ungum aldri hans, að fyrri fangelsisdómur hefur ekki ítrekunaráhrif sökum ungs aldurs, sbr. 71. gr. laga nr. 19, 1940, svo og þess að ákærði virðist vera að reyna að bæta ráð sitt, þykir m.a. með hliðsjón af 8. tl. 1. mgr. 70. gr. og 1. mgr. 8. og 9. tl. 74. gr. sömu laga fært að fresta fullnustu refsingarinnar og skal hún falla niður að liðnum tveimur árum frá dómsuppsögu dómsins, haldi ákærði almennt skilorð 57. gr. nr. 19/1940, sbr. 4. gr. laga nr. 22/1955.

Engan kostnað leiddi af rekstri máls þessa samkvæmt yfirlýsingu sækjanda fyrir dómi.

Dóminn kveður upp Ó-kk-nf Ó-kk-nf dómstjóri.

D Ó M S O R Ð :

Ákærði, X, sæti fangelsi í 45 daga, en fresta skal fullnustu refsingarinnar og hún niður falla að liðnum tveimur árum frá dómsuppsögu að telja haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.
S-159/2008

Mál þetta, sem dómtekið var 11. júní s.l., höfðaði lögreglustjórinn á Akureyri hér fyrir dómi þann 26. maí s.l., með ákæru á hendur X;

„fyrir fíkniefnalagabrot, með því að hafa laugardaginn 19. janúar 2008, í Grenivöllum [...] á Akureyri, haft í vörslum sínum 2,94 grömm af hassi og 0,37 grömm af tóbaksblönduðu hassi, sem lögreglan fann við leit, á heimili hans og fyrir að hafa selt um 2 grömm af efninu, en hann hafði nokkrum dögum áður keypt um 10 grömm.

Brot ákærða telst varða við 2. gr., sbr. 5. og 6. gr. laga um ávana- og fíkniefni, nr. 65/1974, sbr. lög nr. 60/1980, sbr. lög nr. 13/1985 og sbr. lög nr 82/1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233/2001.

Þess er krafist að ákærði verði dæmdur til refsingar og að sæta upptöku ofangreindra fíkniefna, sem lögreglan lagði hald á og tilgreint er í efnaskýrslu lögreglu nr. 13277, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 120. gr. laga nr. 19/1991. Er því heimilt að skv. 1. mgr. 126. gr. sömu laga að leggja dóm á málið að ákærða fjarstöddum, enda varðar brotið ekki þyngri viðurlögum en þar er áskilið í a-lið. Verður ákærði sakfelldur fyrir þá háttsemi sem honum er gefið að sök í ákæru og þar er rétt heimfært til laga.

Samkvæmt vottorði sakaskrár ríkisins var ákærði sakfelldur þann 20. desember 2007, þá 17 ára, fyrir þjófnaðarbrot og þjófnaðartilraunir og fyrir brot gegn ávana- og fíkniefnalöggjöf auk umferðarlagabrots. Var hann dæmdur í tveggja mánaða fangelsi, sem var skilorðsbundið til tveggja ára. Að auki var hann dæmdur til að greiða sekt sviptur ökutétti tímabundið.

Ákærði er samkvæmt ofangreindu á skilorði. Ákærði rauf skilorð með þeirri háttsemi sem hann hefur nú verið sakfelldur fyrir. Eftir atvikum þykir fært, með heimild í 60. gr. almennra hegningarlaga nr. 19/1940 með áorðnum breytingum, og með hliðsjón af ungum aldri ákærða, að láta skilorðið haldast en dæma hann til sérstakrar refsingar nú. Þykir refsingin hæfilega ákveðin 50.000 kr. sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá birtingu dómsins.

Með vísan til kröfugerðar ákæruvalds, gagna málsins og tilvitnaðra ákvæða í ákæru ber að gera tilgreind fíkniefni upptæk eins og nánar greinir í dómsorði.

Enginn sakarkostnaður leiddi rekstri málsins.

Dóm þennan kveður upp Ó-kk-nf Ó-kk-nf dómstjóri

D Ó M S O R Ð:

Ákærði, X, greiði 50.000.00 kr. sekt til ríkissjóðs, sem greiða skal innan fjögurra vikna frá birtingu dómsins, en ella sæti hann fangelsi í fjóra daga.

Upptæk eru gerð til ríkissjóðs 2,94 grömm af hassi og 0,37 grömm af tóbaksblönduðu kannabisefni, sbr. efnaskrá lögreglu nr. 13277.
S-163/2008

Mál þetta, sem dómtekið var fyrr í dag, 8. júlí 2008, hefur lögreglustjórinn á Akureyri höfðað með ákæruskjali, útgefnu 28. maí s.l. á hendur X;

„fyrir líkamsárás, með því að hafa aðfaranótt laugardagsins 16. júní 2007, á tjaldstæðinu við Hamra á Akureyri, slegið [A], tveimur þungum hnefahöggum í andlitið með þeim afleiðingum að hann féll í jörðina og vankaðist, bólgnaði á vinstri kinn og hlaut auk þess vægan höfuðverk.

Telst þetta varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981.

Þess er krafist að ákærði verði dæmdur til refsingar.”

Ákærði krefst vægustu refsingar sem lög heimila.

Málavextir.

Ákærði hefur hér fyrir dómi skýlaust viðurkennt verknað þann sem honum er að sök gefinn í ákæruskjali. Játning ákærða er í samræmi við rannsóknarskýrslur lögreglu, þ.á.m. skýrslu brotaþola, og áverkavottorð slysa- og bæklunardeildar FSA frá 16. júlí 2007. Af nefndum gögnum verður ráðið að brotaþoli hafi náð fullum bata.

Að framangreindu virtu þykir brot ákærða varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981.

Samkvæmt vottorði sakaskrár ríkisins hefur ákærði ekki áður sætt refsingu svo kunnugt sé.

Refsing ákærða þykir hæfilega ákveðin 30 fangelsi. Rétt þykir eftir atvikum og með hliðsjón af skýlausri játningu og ungum aldri ákærða, sbr. 4. tl. 1. mgr. 70. gr. almennra hegningarlaga nr. 19, 1940 að fresta fullnustu refsingarinnar og skal hún niður falla að liðnum tveimur árum frá uppkvaðningu dómsins að telja, haldi ákærði almennt skilorð almennra hegningarlaga nr. 19, 1940, sbr. 4. gr. laga nr. 22, 1955.

Skaðabóta var ekki krafist í málinu, en ákærði skal greiða allan málskostnað, sem samkvæmt yfirliti sækjanda er 15.000 krónur.

Mál þetta var rekið með hliðsjón af 125. gr. laga nr. 19, 1991, en málsskjöl bárust frá embætti sýslumannsins á Akureyri þann 29. maí s.l.

Dóm þennan kveður upp Ó-kk-nf Ó-kk-nf dómstjóri.

D Ó M S O R Ð :

Ákærði, X, sæti 30 daga fangelsi, en fresta skal fullnustu refsingarinnar og hún falla niður að liðnum tveimur árum frá uppkvaðningu dómsins að telja, haldi hann almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákærði greiði málskostnað 15.000 krónur.
S-166/2008

Mál þetta, sem var dómtekið 3. júní sl., er höfðað af sýslumanninum á Akureyri hér fyrir dómi þann 29. maí sl., með ákæru á X;

„fyrir fíkniefnalagabrot, með því að hafa mánudaginn 10. desember 2007, í verslunarmiðstöðinni Kringlunni Reykjavík, haft í vörslum sínum 8,67 grömm af hassi sem lögreglan fann við leit.

Brot ákærða telst varða við 2. gr., sbr. 5. gr. og 6. gr. laga um ávana- og fíkniefni, nr. 65/1974, sbr. lög nr. 60/1980, sbr. lög nr. 13/1985 og sbr. lög nr. 82/1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233/2001.

Þess er krafist að ákærði verði dæmdur til refsingar og gert verði upptækt ofangreint fíkniefni, sem lögreglan lagði hald á og tilgreint er í efnaskýrslu lögreglu nr. 12939, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 120. gr. laga nr. 19/1991. Er því heimilt samkvæmt 1. mgr. 126. gr. sömu laga að leggja dóm á málið að ákærða fjarverandi, enda varðar meint brot ekki þyngri viðurlögum en þar er áskilið í a. lið. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til laga.

Ákærði hefur nokkurn sakaferil að baki. Sá hluti hans sem hér skiptir máli felst í því að þann 8. júní 2007 var hann dæmdur í þriggja mánaða fangelsi, skilorðsbundið í þrjú ár, fyrir brot gegn lögum um ávana- og fíkniefni og fjársvik. Var þar dæmt með 30 daga fangelsi sem ákærði sætti samkvæmt skilorðsdómi frá 15. júní 2006 fyrir þjófnað. Síðast var ákærði dæmdur þann 31. mars 2008 til greiðslu 150.000 króna sektar fyrir að aka sviptur ökurétti. Með broti sínu nú rauf ákærði skilorð dómsins frá 8. júní 2007, en rétt þykir, með heimild í 60. gr. almennra hegningarlaga nr. 19/1940 með áorðnum breytingum að láta skilorðsdóminn haldast en dæma ákærða refsingu nú sér í lagi. Ákveðst hún sem hegningarauki við refsingu samkvæmt dómnum frá 31. mars sl., sbr. 78. gr. almennra hegningarlaga. Verður ákærði dæmdur til að greiða 50.000 krónur í sekt til ríkissjóðs. Skal sektin greiðast innan fjögurra vikna frá birtingu þessa dóms að telja, en ákærði sæta fangelsi í fjóra daga ella. Fallast ber á fram komna upptökukröfu eins og greinir í dómsorði.

E-kk-nf S-kk-nf héraðsdómari kveður upp dóm þennan.

D Ó M S O R Ð :

Ákærði, X greiði 50.000 krónur í sekt til ríkissjóðs. Skal sektin greiðast innan fjögurra vikna frá birtingu þessa dóms að telja, en ákærði sæta fangelsi í fjóra daga ella.

Upptæk eru gerð 8,67 grömm af hassi, með nr. 12939 í efnaskrá lögreglu.
S-179/2008

Mál þetta, sem var dómtekið í dag, höfðaði sýslumaðurinn á Akureyri hér fyrir dómi þann 10. júní 2008 með ákæru á hendur X;

„fyrir eftirtalin þjófnaðarbrot framin í verslun Áfengis og tóbaksverslunar ríkisins að Hólabraut 16 á Akureyri vorið 2008:

I.

Með því að hafa þriðjudaginn 29. apríl, stolið 500 ml. vodkaflösku af gerðinni Eldur Ís, að verðmæti 2.355 krónur úr versluninni.

II.

Að hafa föstudaginn 2. maí, stolið samskonar flösku úr versluninni.

III.

Að hafa miðvikudaginn 14. maí stolið samskonar flösku úr búðinni.

VI.

Að hafa fimmtudaginn 15. maí stolið samskonar flösku úr versluninni.

Telst þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.“

Ákærði hefur komið fyrir dóm og játað sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi framið þá háttsemi sem honum er gefin að sök í ákæru og þar er rétt heimfærð til laga. Verður lagður dómur á málið án frekari sönnunarfærslu með heimild í 125. gr. laga nr. 19/1991.

Ákærði á nokkurn sakaferil að baki. Þann 15. desember 2006 var hann dæmdur til greiðslu 100.000 króna sektar fyrir brot gegn 244. gr. almennra hegningarlaga og ölvunarakstur. Þá sætti hann hegningarauka, 50.000 króna sekt fyrir brot gegn 244. gr. almennra hegningarlaga með dómi uppkveðnum 23. febrúar 2007. Þann 22. maí 2007 var hann dæmdur í 45 daga fangelsi, skilorðsbundið í tvö ár fyrir brot gegn 244. gr. almennra hegningarlaga. Þann 13. desember 2007 var hann dæmdur í tveggja mánaða fangelsi fyrir brot gegn sömu grein alm. hgl., svo og 1. mgr. 257. gr. sömu laga og ákvæðum vopnalaga og laga um ávana og fíkniefni. Var framangreindur skilorðsdómur þá dæmdur upp. Loks sætti ákærði hegningarauka, fangelsi í einn mánuð fyrir brot gegn 1. mgr. 244. gr. almennra hegningarlaga samkvæmt dómi uppkveðnum 6. mars 2008.

Ákærði er í þessu máli sakfelldur fyrir fjögur þjófnaðarbrot. Með tilliti til sakaferils hans og eftir reglum 77. gr. almennra hegningarlaga ákveðst refsing hans fangelsi í tvo mánuði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, sæti fangelsi í tvo mánuði.
S-184/2008

Mál þetta, sem var dómtekið 30. júní 2008 er höfðað með ákæru af sýslumanninum á Akureyri, útgefinni 10. júní 2008, á hendur X;

„fyrir fíkniefnalagabrot, með því að hafa einhvern tímann á tímabilinu 16. til 18. janúar 2008, við Oddeyrarskóla á Akureyri, afhent [A] 10 grömm af hassi ætluðu til sölu og dreifingar á Akureyri og fyrir að hafa milligöngu um að [B] afhenti [C], af efninu til sölu og dreifingar á Akureyri.

Brot ákærða telst varða við 2. gr., sbr. 5. gr. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og sbr. lög nr. 82/1998 og 2. gr. sbr. 14. gr. reglugerðar um sölu og meðferð ávana- og fíkniefna nr. 233/2001.

Þess er krafist að ákærði verði dæmdur til refsingar.“

Við þingfestingu málsins féll ákæruvaldið frá sakargiftum um milligöngu ákærða um afhendingu. Ákærði kom fyrir dóm við þingfestingu málsins og játaði sök samkvæmt ákæru svo breyttri skýlaust. Játning ákærða samrýmist gögnum málsins og þykir ekki ástæða til að draga hana í efa. Telst því ákærði sannur að sök og hefur unnið sér til refsingar samkvæmt tilgreindum refsiákvæðum í ákæru. Verður lagður dómur á málið án frekari sönnunarfærslu með heimild í 125. gr. laga nr. 19/1991.

Ákærði á nokkurn sakaferil að baki. Síðast var hann þann 5. júní 2008 dæmdur til að greiða 250.000 krónur í sekt fyrir umferðarlagabrot og brot gegn lögum um ávana- og fíkniefni. Brot ákærða sem nú er dæmt um var framið fyrir uppsögu þess dóms og ber að dæma honum hegningarauka samkvæmt reglum 78. gr. almennra hegningarlaga nr. 19/1940. Með tilliti til þessa og samkvæmt reglum 77. gr. almennra hegningarlaga verður refsing hans nú ákveðin 60.000 krónur í sekt til ríkissjóðs, sem greiðist innan fjögurra vikna frá birtingu þessa dóms að telja, en ákærði sæti ella fangelsi í fjóra daga.

Dóm þennan kveður upp E-kk-nf S-kk-nf héraðsdómari

D Ó M S O R Ð:

Ákærði, X greiði 60.000,00 krónur í sekt til ríkissjóðs innan fjögurra vikna frá birtingu þessa dóms að telja, en ákærði sæti ella fangelsi í fjóra daga.
S-201/2007

Mál þetta, sem var dómtekið í dag, höfðaði sýslumaðurinn á Akureyri hér fyrir dómi þann 15. júní 2007 með ákæru á hendur X;

„fyrir fikniefnalagabrot, með því að hafa aðfaranótt sunnudagsins 24. desember 2006 haft í vörslu sinni 1,7 grömm af amfetamíni og 0,96 grömm af hassi er lögregla hafði afskipti af honum á salerni skemmtistaðarins Monte Carlo að Laugavegi 34 í Reykjavík.

Telst þetta varða við 2. gr., sbr. 5. gr. og 6. gr. laga um ávana- og fikniefni nr. 65/1974, sbr. lög nr. 60/1980, sbr. lög nr. 13/1985 og sbr. lög nr. 82/1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233/2001.

Þess er krafist að ákærði verði dæmdur til refsingar og til að sæta upptöku á 1,70 grömmum af amfetamíni og 0,96 grömnum af hassi sem lögreglan lagði hald á og tilgreint er í efnaskrám nr. 10.752 og 10.751, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 120. gr. laga nr. 19/1991. Er því heimilt samkvæmt 1. mgr. 126. gr. sömu laga að leggja dóm á málið að ákærða fjarverandi, enda varðar meint brot ekki þyngri viðurlögum en þar er áskilið í a. lið. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til laga.

Sakaferill ákærða hefur ekki áhrif á refsingu hans fyrir framangreint brot. Ákveðst hún 50.000 krónur í sekt til ríkissjóðs. Skal sektin greiðast innan fjögurra vikna frá birtingu þessa dóms að telja, en ákærði sæta fangelsi í fjóra daga ella.

Gera ber efni upptækt eins og krafist er í ákæru og nánar er rakið í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, greiði 50.000 krónur í sekt til ríkissjóðs innan fjögurra vikna frá birtingu þessa dóms að telja, en sæti ella fangelsi í fjóra daga.

Upptæk eru 1,7 grömm af amfetamíni og 0,96 grömm af hassi, með nr. 10.752 og 10.751 í efnaskrá lögreglu.